**Neamul românesc**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Neamul românesc

Veniră șobolani din găurile lumii,

să rupă hălci din trupul țării mele,

le e ușor, că ne-au vândut românii,

nu puteau nimic, dacă trăiau străbunii,

au pus pe țara noastră biruri grele,

au pus în fruntea țării toți nebunii

și ne iau copiii de la sânul mumii,

au stins cea mai frumoasă dintre stele!

Suntem neamul ce-avea o rădăcină

în cer, încă din vremea-n care,

nu era-ntuneric cum nu era lumină,

nu era nici Cel care urma să vină,

nu era nici lună, cum nu era nici soare,

era doar o suflare, suflarea cea divină

ce a făcut o lume și-o tainică grădină

și acest neam să fie slăvit, prin fiecare!

Dar neamul ăsta încet încet s-a stins,

împrăștiat prin lume, cu nume de ocară

el fără nicio luptă, fu de păgâni învins,

rămas fără lumină, e condamnat să piară,

tăindu-și rădăcina de beznă e cuprins,

trădează pentru bani și-o viață mai ușoară,

dar va pieri cu totul, că-i vânzător de țară

un neam ce-a fost odată de Dumnezeu atins!